CCP รายได้พุ่ง-หนี้สินลด หนุนผลงานไตรมาส 3/62 พลิกมีกำไร 26 ลบ.
CCP รายได้พุ่ง-หนี้สินลด หนุนผลงานไตรมาส 3/62 พลิกมีกำไร 26 ลบ. จากปีก่อนขาดทุน 47 ลบ. ขณะที่งวด 9 เดือน พลิกมีกำไร 32 ลบ. จากปีก่อนขาดทุน 56 ลบ.
13 พ.ย. 2562

บริษัท ผลิตภัณฑ์คอนกรีตชลบุรี จำกัด (มหาชน) หรือ CCP รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากบริษัทฯ มีรายได้รวมจำนวน 692.54 ล้านบาท เพิ่มขึ้น 9.74 ล้านบาท หรือเพิ่มขึ้น คิดเป็น 1.43% เมื่อเทียบกับงวดเดียวกันของปีก่อน ทั้งนี้รายได้รวมดังกล่าวประกอบด้วยรายได้ของบริษัทฯ จำนวน 402.48 ล้านบาท ลดลง 51.06 ล้านบาท หรือ ลดลง คิดเป็น 11.26% สำหรับ รายได้ขอบริษัทย่อยที่ดำเนินธุรกิจจำนวน 290.06 ล้านบาท เพิ่มขึ้น 60.79 ล้านบาท หรือเพิ่มขึ้นคิดเป็น 26.52%
อนึ่งรายได้รวมที่เพิ่มขึ้นจำนวน 9.74 ล้านบาทนั้น เกิดจากรายได้จากการขาย การให้เช่าและการให้บริการ เพิ่มขึ้น จำนวน 69.14 ล้านบาท เนื่องจากปริมาณการขายและราคาขายที่ปรับตัวสูงขึ้น และรายได้อื่นที่ลดลง จำนวน 59.40 ล้านบาท เนื่องจากปีก่อนมีการรับรู้รายได้จากการขายโรงงานคอนกรีตผสมเสร็จของ บมจ.ผลิตภัณฑ์คอนกรีตชลบุรีบางส่วน
ขณะที่บริษัทฯ มีต้นทุนทางการเงิน จำนวน 9.94 ล้านบาท ลดลง 2.60 ล้านบาท หรือลดลง คิดเป็น 20.70% จากต้นทุนทางการเงินปีก่อน ซึ่งมีจำนวน 12.54 ล้านบาท เนื่องจากภาระหนี้ที่ลดลง